## Byrddau Disgyblaeth Academaidd

Mae gan bob Disgyblaeth Academaidd Gyfarwyddwr Academaidd, ac mae’n gyfrifol am feysydd darpariaeth penodol. Yn y rhan fwyaf o achosion mae’r ddarpariaeth hon yn cynnwys rhaglenni a addysgir ac ymchwil mewn disgyblaethau perthynol. Mae Byrddau Disgyblaeth Academaidd, sy’n cael eu cadeirio gan y Cyfarwyddwyr Academaidd, yn cwrdd fel arfer dair gwaith y flwyddyn ac maent yn adrodd i Fwrdd yr Athrofa. Mae cyfarfodydd Byrddau Disgyblaeth Academaidd yn darparu mecanwaith ffurfiol ar gyfer cyfathrebu a thrafod materion Disgyblaeth Academaidd ac Athrofa a materion o bwys a godir yn y Senedd, ei phwyllgorau sefydlog a Bwrdd yr Athrofa. Felly mae’r cyfarfodydd yn chwarae rhan bwysig o ran lledaenu gwybodaeth i staff, ac o ran trafod materion allweddol.

Mae’r canlynol yn Gylch Gorchwyl ac Aelodaeth a awgrymir ar gyfer Byrddau Disgyblaeth Academaidd, ond gellir eu hamrywio yn ôl anghenion y Ddisgyblaeth Academaidd.

 **Cylch Gorchwyl**

1. Lledaenu, trafod a chychwyn camau gweithredu priodol mewn ymateb i faterion yn codi o Fwrdd yr Athrofa ac o’r Senedd a’i phwyllgorau sefydlog;
2. Monitro cyflawni strategaeth yr Athrofa yng nghyd-destun y Ddisgyblaeth Academaidd;
3. Sicrhau bod y Ddisgyblaeth Academaidd yn gweithredu rheoliadau a gweithdrefnau’r Brifysgol yn ymwneud â darpariaeth a addysgir ac ymchwil, ac, ar y cyd â’r Athrofa, yn gyrru, cyfeirio, monitro a goruchwylio gweithgareddau’r Ddisgyblaeth Academaidd mewn perthynas â:
	* marchnata rhaglenni,
	* recriwtio a derbyn myfyrwyr,
	* cymorth pontio myfyrwyr (e.e. cynefino academaidd)
	* gwella ansawdd profiadau dysgu myfyrwyr,
	* ymgysylltu â myfyrwyr a’u cynorthwyo gyda’u profiad academaidd,
	* cynnydd, cadw a chyrhaeddiad myfyrwyr,
	* cyflogaeth a chyflogadwyedd,
	* adnoddau a chyfleusterau ar gyfer rhaglenni,
	* dysgu ac addysgu,
	* datblygu, monitro ac adolygu rhaglenni academaidd,
	* asesu ac arholi perfformiad academaidd,
	* sicrhau safonau academaidd,
	* adborth a chyfathrebu myfyrwyr (e.e. holiaduron modwl, arolygon allanol, adborth Pwyllgor Myfyrwyr Staff);
	* arbenigedd allanol (arholwyr allanol, cynghorwyr allanol, adolygwyr rhaglenni allanol);
4. Nodi materion adnoddau sy’n effeithio ar ansawdd profiadau dysgu myfyrwyr a chychwyn camau gweithredu lle bo angen;
5. Ystyried yr holl faterion perthnasol sy’n gysylltiedig â gweithgarwch y Ddisgyblaeth Academaidd, yn cynnwys: amserlennu, ehangu mynediad, datblygu staff, ymchwil, darpariaeth ryngwladol a/neu gydweithredol, darpariaeth brentisiaethau, iechyd a diogelwch, marchnata a gweithgarwch creu incwm.

**A****elodaeth Bwrdd Disgyblaeth Academaidd**

Cyfarwyddwr Academaidd (Cadeirydd)

Staff academaidd y Ddisgyblaeth Academaidd

Staff technegol (fel y bo’n briodol)

Ysgrifennydd